23/04/2012 | Administración LocalMunicipal
Santiago de Compostela
Urbanismo
Anuncio de resolución de alegacións e aprobación definitiva da modificación da Ordenanza do sistema de ordenación e regulación do servizo da ORA e aparcamento de residentes

ANUNCIO DE RESOLUCIÓN DE ALEGACIÓNS E APROBACIÓN DEFINITIVA DA MODIFICACIÓN DA ORDENANZA DO SISTEMA DE ORDENACIÓN E REGULACIÓN DO SERVIZO DA ORA E APARCAMENTO DE RESIDENTES. O Pleno da Corporación do Excmo. Concello de Santiago de Compostela, na sesión ordinaria que tivo lugar o día 29 de marzo de 2.012, de conformidade do informe do departamento de tráfico e co dictame favorable da comisión informativa da área do social, cultura e servizos, correspondente á súa reunión do pasado día 22, adoptou o seguinte acordo: a) 1.–REXEITAR as alegacións presentadas contra o acordo de aprobación inicial da modificación da ordenanza do sistema de ordenación e regulación do servizo da ORA e aparcamento de residentes por DONA MERCEDES NENE DE CARLO DE CORTA, en representación da Asociación de Vecinos A Xuntanza e por D. EDESIO PEREZ DE MENDIGUREN SUADES, polos motivos expostos no informe do departamento de tráfico, que serve de expresa motivación ó acordo.2.–ESTIMAR en parte a alegación presentada contra o acordo de aprobación inicial da modificación da ordenanza do sistema de ordenación e regulación do servizo da ORA e aparcamento de residentes polos traballadores/as do CONSORCIO GALEGO DE SERVIZOS DA IGUALDADE E BENESTAR, no senso de modificar o horario establecido para o aparcamento nas zonas de residentes por razón de municipio, libres do sistema de regulación, que se recolle no artigo 8 b) da norma, establecendo un novo horario de 8.00 horas a 20.00 horas, e rexeitala no resto, de conformidade co informado polo departamento de tráfico.3.–ESTIMAR as dúas SUXESTIÓNS formuladas por Dona SUSAN HELEN MYUMYUN RAS, en representación da entidade CTI, no senso de modificar o artigo 47 da ordenanza para incluír os importes das sancións previstos na Lei 18/2009, do 23 de novembro, para tódalas administracións públicas e o plantexado sobre a reserva para persoas con discapacidade, para recoller o concepto de persoas con mobilidade reducida e tarxetas de accesibilidade previstas no Regulamento de desenvolvemento e execución da Lei de accesibilidade e supresión de barreiras da comunidade autónoma de Galicia, que implica a modificación dos artigos 36.3, 38 e 39, no seguinte senso: Artigo 47, apartados: “2.–As infraccións leves sancionaranse con multa de ata 100 €. 3.–As infraccións graves sancionaranse con multa de 200 €. 4.–As infraccións moi graves sancionaranse con multa de 500 €”. Artigo 36.3: a) Reservas para persoas con mobilidade reducida. Artigo 38.–Reservas para persoas con mobilidade reducida: a) As reservas para persoas con mobilidade reducida serán as que se encontren perfectamente sinalizadas na vía pública, e de uso exclusivo deste colectivo, sempre e cando se expoña en lugar visible do vehículo o permiso de estacionamento que se sinala no apartado b). b) O permiso de estacionamento o constitúe a “tarxeta de estacionamento para persoas con mobiliade reducida”, que faculta ao seu titular sexa ou non o conductor do vehículo para utilizar, en exclusiva, as zonas de estacionamento reservadas a persoas con mobilidade reducida que, de conformidade coas recomendacións do Consello da Unión Europea, do 4 de xuño de 1998, se adaptará ó modelo que recolle o anexo III do Decreto 35/2000, do 28 de xaneiro, polo que se aproba o Regulamento de desenvolvemento e execución da Lei de accesibilidade e supresión de barreiras arquitectónicas da comunidade autónoma de Galicia. Esta tarxeta poderá ser utilizada en tódolos Estados membros da Unión Europea nos termos nos que os respectivos concellos comunitarios teñan establecido en materia de ordenación e circulación de vehículos. c) Estas reservas son de carácter permanente, non estando sometidas a limitación horaria. e) O uso destas reservas non se encontra sometido a tarifa. Artigo 39.–Requisitos para a obtención da tarxeta de estacionamento para persoas con mobiliade reducida, documentación a aportar e condicións do seu uso. Serán titulares do dereito a obter a tarxeta de estacionamento as persoas con mobilidade reducida, aquelas que sendo residentes neste concello e estando afectadas por unha deficiencia psiquica ou física grave, teñan obtido o certificado de minusvalía expedido polo equipo de valoración e orientación de discapacidades da Consellería de Traballo e Benestar da Xunta de Galicia, que acredite a súa mobilidade reducida. Para a obtención da tarxeta por primeira vez, o intereado/a ou o seu representante deberá presentar no Rexistro Xeral do Concello ou polo procedemento telemático que ó efecto se habilite, a seguinte documentación: a) Solicitude en impreso oficial. b) Fotocopia do D. N. I. ou, para estranxeiros tarxeta de residencia, pasaporte ou documento análogo con validez recoñecida que acredite a personalidade do solicitante. c) No suposto de actuar por representación deberá acreditarse a mesma, aportando fotocopia de identificación do representante e autorización asinada polo representado. d) Dúas fotografías orixinais tamaño carnet. e) Fotocopia do permiso de circulación do vehículo que o discapacitado utiliza habitualmente. f) Fotocopia do certificado de minusvalía expedido polo equipo de valoración e orientación de discapacidades da Consellería de Traballo e Benestar da Xunta de Galicia. g) Fotocopia do dictame-proposta emitido polo persoal facultativo do equipo de valoración e orientación de minusvalías (EVO). As condicións de uso desta tarxeta, serán as seguintes: – A tarxeta somentes poderá ser utilizada pola persoa titular cando conduza o vehículo ou sexa transportada por el. – Deberá colocarse no parabrisas dianteiro, de xeito que o seu anverso sexa lexible dende o exterior do vehículo e deberá permitirse o seu exame pola autoridade competente cando ésta así o requira. – A tarxeta será válida para estacionar nos lugares sinalados ó efecto e ainda nos lugar de estacionamento prohibido durante o tempo indispensable, agás nos seguintes supostos: Zonas peonís, andés, beirarrúas e pasos de peóns. En prohibición de parada. En lugares que obstruian pasaxes ou saídas de emerxencia. Espacios que reduzan carrís de circulación (dobre fila)” b) APROBAR DEFINITIVAMENTE a modificación da Ordenanza do sistema de ordenación e regulación do servizo da ORA, coa incorporación das modificacións derivadas da estimación das suxestións e alegacións formuladas no período de información pública. Contra o acordo transcrito de aprobación definitiva, poderase interpoñer directamente recurso contencioso administrativo ante o Tribunal Superior de Xustiza de Galicia no prazo de dous meses, contado a partir do día seguinte ó da publicacióndeste anuncio. O texto aprobado definitivamente é o seguinte: ORDENANZA DO SISTEMA DE ORDENACIÓN E REGULACIÓN DO SERVIZO DA O. R. A. E APARCAMENTO DE RESIDENTES EXPOSICIÓN DE MOTIVOS O tráfico e o aparcamento teñen unha grande influencia na calidade de vida e ambiental das nosas cidades. A regulación de ambos nas vías urbanas, competencia dos concellos, pretende conseguir un uso equitativo dos espazos de aparcamento, ao mesmo tempo que fomentar a utilización do transporte público, promover o uso peonil das rúas e favorecer a fluidez do tráfico rodado. A implantación dun sistema de aparcamento regulado, con limitación horaria para a permanencia nun mesmo espazo de aparcamento é, entre outros, un instrumento adecuado para acadar os obxectivos municipais. Para o funcionamento do sistema de aparcamento regulado é preciso elaborar unha disposición de carácter xeral que estableza as condicións de xestión do servizo. Esta ordenanza ten por obxecto a regulamentación do servizo de ordenación e regulación de aparcamento, servizo público municipal que pretende regular os espazos de aparcamento en superficie dispoñíbeis nacidade. As prazas de aparcamento en superficie na cidade de Santiago de Compostela divídense en dous ámbitos: reguladas e libres. En cada un deles distinguimos as prazas ordinarias e as reservas. Esta ordenanza regula o uso de aparcamento en toda a área regulada e libre, nas prazas ordinarias e nas reservas para persoas con mobilidade reducida, paradas de autobuses, taxis e reservas para ambulancias, así como os diferentes réximes para a súa correcta utilización. O artigo 25.2. b da Lei 7/1985, do 2 de abril, reguladora das bases de réxime local que atribúe ao municipio, nos termos da lexislación do Estado e das comunidades autónomas, competencias sobre “ordenación do tráfico de vehículos e persoas nas vías urbanas”. O artigo 7 do texto refundido da Lei sobre tráfico, circulación de vehículos a motor e seguridade viaria, aprobado por Real decreto lexislativo 339/1990, do 2 de marzo, que concreta as competencias municipais sobre esta materia, e en particular, refírese no seus apartados b), c) e d), as seguintes: b) Á regulación, mediante ordenanza municipal, dos usos das vías urbanas, facendo compatible a equitativa distribución dos aparcamentos entre todos os usuarios coa necesaria fluidez do tráfico rodado e co uso peonil das rúas, así como o establecemento de medidas de estacionamento limitado, co fin de garantir a rotación dos aparcamentos. c) Á inmobilización dos vehículos en vías urbanas cando non dispoñan de títulos que habiliten o estacionamento en zonas limitadas en tempo ou excedan da autorización concedida ata que se logre a identificación do conductor. A retirada dos vehículos das vías urbáns e o posterior depósito daqueles cando obstaculicen ou dificulten a circulacilón ou supoñan un perigo para ésta ou se atopen incorrectamente aparcados nas zonas de estacionamento restrinxido, nas condicións previas para a súa inmobilización neste mesmo artigo. Do mesmo xeito, a retira de vehículos nas vías interurbáns e o posteiror depósito destes, nos casos e condicións que regulamentariamente se determinen. No exercicio das competencias atribuídas os municipios pola normativa referenciada elaborouse un proxecto de nova Ordenanza reguladora do aparcamento no Concello de Santiago de Compostela que ven así a substituír o título III da vixente Ordenanza de circulación e uso da vía pública do 6 de marzo de 1998 e as súas modificacións posteriores.” CAPÍTULO I: OBXETO DA ORDENANZA E ÁMBITO DE APLICACIÓN CAPÍTULO II: TIPOLOXÍA DE USOS E USUARIOS. RÉXIME XERAL CAPÍTULO III: DISPOSICIÓNS COMÚNS AO RÉXIME XERAL CAPÍTULO IV: DISPOSICIÓNS COMÚNS AOS RÉXIMES EXCEPCIONAIS CAPÍTULO V: RÉXIME EXCEPCIONAL DE RESIDENTES CAPÍTULO VI: EXENCIÓNS CAPTITUO VII.–REXIME ESPECÍFICO CAPÍTULO VIII: RÉXIME ÁREAS RESERVADAS CAPÍTULO IX: ACTIVIDADES DIFERENCIADAS CAPÍTULO X: DISPOSICIÓNS COMÚNS CAPÍTULO XI: INFRACCIÓNS E SANCIÓNS CAPÍTULO I.–OBXECTO DA ORDENANZA E ÁMBITO DE APLICACIÓN Artigo 1. Esta ordenanza ten por obxecto a regulación do servizo de ordenación e regulamentación do aparcamento (en adiante ORA), nas prazas ordinarias e nas reservas para persoas con mobilidade reducida, paradas de autobuses e taxis e reservas para ambulancias, así como os diferentes réximes para a súa correcta utilización. Este é un servizo público que pretende a regulación dos espazos de aparcamento en superficie dispoñíbeis na cidade, fixando os tempos máximos de permanencia para lograr unha rotación dos vehículos que permita optimizar o uso dun ben escaso como é o do dominio público dedicado para tal fin, así como a priorización de uso do dominio público por parte dos residentes, nas circunstancias establecidas na presente ordenanza. Os espazos nos que se implante o sistema de estacionamentos ORA, regulados na presente ordenanza, dividiranse en zonas delimitadas e indicadas mediante a oportuna sinalización horizontal e vertical, en cor azul ou verde; segundo se trata do rexime xeral ou o réxime excepcional de residentes, respectivamente. As zonas serven para delimitar a área na que é válido o título habilitante ou dispositivo electrónico autorizado e o espazo no que, esgotado o período máximo establecido para os diferentes sectores, non é posible estacionar ata pasadas dúas horas. En cada sector rexerá un tempo máximo de estacionamento e as disposicións particulares que se establezan. Como anexos a esta ordenanza se inclúén a relación de rúas e prazas nas que se aplicará o sistema de regulación de aparcamento. A determinación dos sectores e rúas ou futuras ampliacións que comprende este réxime de actuación determinarase pola Xunta de Goberno Local, a proposta do Concelleiro Delegado de Tráfico e Movilidade e previos os informes técnicos oportunos. Artigo 2.–O ámbito de aplicación desta ordenanza é o termo municipal do Concello de Santiago, dentro do territorio delimitado ó efecto. CAPÍTULO II.–RÉXIMES Artigo 3.–A zona de regulación de aparcamento divídese en dúas categorías xerais, divididas a súa vez en sectores, delimitadas e indicadas mediante a sinalización vertical e horizontal oportuna: a) Zona de regulación ordinaria de réxime xeral na que se distingue: unha zona de curta duración e unha zona de longa duración. Todas elas sinalazadas en cor azul. b) Réximes excepcionais, entre os que destaca o réxime de residentes sinalizado en cor verde. ZONA DE REGULACIÓN ORDINARIA O. R. A. Artigo 4.–Zonas O. R. A. de réxime xeral. As rúas ou prazas actualmente reguladas figuran no anexo I. Usuarios. –Serán usuarias as persoas que, previo o pagamento das tarifas establecidas na correspondente ordenanza fiscal, estacionen nas zonas delimitadas para tal fin, un tempo máximo de cento vinte minutos, previa obtención do título habilitante (ticket) ou dispositivo electrónico autorizado. Finalizado o tempo abonado para aparcar, os condutores deberán deixar a praza de aparcamento da zona onde se atopa o sector, non podendo regresar para aparcar en ningún dos sectores da referida zona ata transcorridas dúas horas. Artigo 5.–Zonas O. R. A. de réxime xeral de curta duración. As rúas ou prazas actualmente reguladas figuran no anexo II. Usuarios. –Serán usuarias as persoas que, previo o pagamento das tarifas establecidas na correspondente ordenanza fiscal, estacionen nas zonas delimitadas para tal fin, un tempo máximo de sesenta minutos, previa obtención do título habilitante (ticket) ou dispositivo electrónico autorizado. Finalizado o tempo abonado para aparcar, os condutores deberán deixar a praza de aparcamento da zona onde se atopa o sector, non podendo regresar para aparcar en ningún dos sectores da referida zona ata transcorridas dúas horas. Artigo 6.–Zona O. R. A. de réxime xeral de longa duración. As rúas ouprazas actualmente reguladas figuran no anexo III. Usuarios. –Serán usuarias/os as persoas que, previo o pagamento das tarifas establecidas na correspondente ordenanza fiscal, estacionen nas zonas delimitadas para tal fin, un tempo máximo de 240 minutos, previa obtención do título habilitante (ticket) ou dispositivo electrónico autorizado. RÉXIME DE RESIDENTES Artigo 7.–Zona residentes por razón de domicilio. As persoas que residan ou aquelas que desenvolvan a súa actividade profesional en zonas onde existan prazas de aparcamento reservadas en exclusiva para residentes por razón de domicilio, poderán optar entre o domicilio particular ou ben o domicilio profesional, aos efectos de obter o distintivo de aparcamento. No suposto de elexir o domicilio profesional, poderán obter o distintivo de aparcamento que rexirá en horario laboral sempre que se acredite, ademais dos requisitos solicitados para obter o distintivo de aparcamento de residente por razón de domicilio, os seguintes extremos: – No caso de ser empregado, contrato de traballo, acreditando a alta na Seguridade Social. – No caso de empresario, autónomos, a declaración censal de alta no censo de obrigados tributarios e declaración de alta na Seguridade Social. Distinguiríase entre residentes en zona regulada e residentes en zona libre de sistema de regulación: a) Residentes en zonas reguladas (zona O. R. A). Nestes sectores, os vehículos que dispoñan de distintivo de aparcamento de residente en vigor correspondente a súa zona específica, abonando a tarifa establecida para o réxime xeral da zona O. R. A. na correspondente ordenanza fiscal poderán permanecer estacionados o doble de tempo, é decir, 240 minutos (excepto nas zonas de curta duración establecidas no anexo II desta ordenanza). Rematado o tempo aboado para aparcar, os conductores deberán deixar a praza da aparcamento da zona onde sea atopa o sector, non podendo regresar para aparcar en ningún dos sectores da referida zona ata transcurridas dúas horas. Usuarios. –Serán usuarias/os as persoas que, previo o pagamento das tarifas establecidas na correspondente ordenanza fiscal, estacionen nas zonas delimitadas para tal fin, un tempo máximo de 240 minutos, previa obtención do título habilitante(ticket) ou dispositivo electrónico autorizado. b) Residentes en zonas libres de sistema de regulación Nestes sectores, os vehículos de residentes que dispoñan de distintivo de aparcamento de residente en vigor correspondente a súa zona específica, poderán aparcar sen abono de tarifa, con carácter gratuíto. Usuarios. –Serán usuarias/os as persoas que, previa a concesión do distintivo de aparcamento estacionen nas zonas delimitadas para tal fin. As rúas ou prazas actualmente reguladas figuran no anexo IV. Artigo 8.–Zonas de residentes por razón de municipio. a) Zona regulada ORA. Os vehículos que dispoñan de distintivo de aparcamento de residente no municipio, abonando a tarifa establecida para o réxime xeral da zona O. R. A. na correspondente ordenanza fiscal poderán permanecer estacionados, nestes sectores regulados o dobre de tempo, é dicir, 240 minutos (excepto nas zonas de curta duración establecidas no anexo II desta ordenanza). Rematado o tempo aboado para aparcar, os conductores deberán deixar a praza da aparcamento da zona onde sea atopa o sector, non poidendo regresar para aparcar en ningún dos sectores da referida zona ata transcurridas dúas horas. Usuarios. –Serán usuarias/os as persoas que, previo o pagamento das tarifas establecidas na correspondente ordenanza fiscal, estacionen nas zonas delimitadas para tal fin, un tempo máximo de 240 minutos, previa obtención do título habilítante (ticket) ou dispositivo electrónico autorizado. b) Zonas libres de sistema de regulación. Previo abono da tarifa que se estableza na correspondente ordenanza fiscal, os vehiculos que dispoñan de distintivo de residentes no municipio, poderán estacionar nas zonas suxeitas ó réxime de residentes sinalizado en cor verde, durante o horario diurno de 8.00 a 20.00 horas. Usuarios. –Serán usuarias/os as persoas que, previa a concesión do distintivo de aparcamento de residente por razón de municipio estacionen nas rúas e prazas que, actualmente figuran no anexo IV desta ordenanza, En todo caso, somentes poderá dispoñerse dun distintivo de residente por vehículo, sendo incompatibles os distintivos de residente por razón de domicilio, sexa particular ou profesional, co distintivo de residente por razón de municipio. Artigo 9.–Porcentaxe de prazas de residentes. A porcentaxe de prazas de residentes (por razón de domicilio ou por razón de municipio) será alomenos o 30% das existentes e dentro desta porcentaxe as de residente por razón de municipio deberán de ser alomenos o 40% da porcentaxe anterior. CAPÍTULO III.–DISPOSICIÓNS COMÚNS Artigo 10.–Características do sistema de xestión nos distintos sectores. As características básicas deste sistema de xestión son: a) Para estacionar nas zonas de aparcamento limitado, os usuarios deberán de obter a correspondente autorización de aparcamento, previo pago da taxa correspondente, no caso da expedición do título habilitante (ticket) ou dispositivo electrónico autorizado. b) Son autorizacións de aparcamento: – Os títulos habilitantes (ticket) expedidos nos parquímetros, previo pago, ben mediante moedas ou ben mediante tarxeta magnética ou chip autorizada, do importe requirido e fixado no cadro de tarifas, para o réxime xeral. – Os dispositivos electrónicos autorizados. – Os distintivos de aparcamento de réximes excepcionais ou específicos. c) O tempo máximo de estacionamento será o establecido para cada zona e sector. d) Están obrigados por esta ordenanza de regulación de estacionamento tódolos propietarios e condutores de vehículos a motor, excepto os das motos e os ciclomotores de dous rodas, que deberán estacionar nas zonas habilitadas para tal fin. e) Os parquímetros, previo abono da tarifa que corresponda, emitirán ao usuario un título habilitante (ticket) para o estacionamento, no que, entre outros datos, reflectirase a hora límite de estacionamento, e poderá establecer a zona e o sector no que se halla, a data e a matrícula do vehículo. f) O título habilitante (ticket) se colocará no interior do vehículo, no cadro de mandos, de forma que sexa visible dende o exterior. g) O parquímetro persoal colocado no interior do vehículo (cadro de mandos ou no espello retrovisor interior) de xeito que sexa visible dende o exterior, reflectirase a hora límite de estacionamento e poderá establecer a zona e o sector no que se atopa. Artigo 11.–Horarios. Nos sectores correspondentes as zonas reguladas pola ORA aplicarase o seguinte horario, no réxime xeral (longa e curta duración). De luns a Venres de 10 a 14 horas e de 16.30 a 20.30 horas. Sábados mañá de 10 a 14 horas. O servizo estará en actividade unicamente os días laborables. A Xunta de Goberno Local poderá modificar ditos horarios, arbitrando os medios necesarios para xeral coñecemento dos usuarios. Artigo 12.–Tarifas. Serán as aprobadas polo órgano competente incluídas na ordenanza denominada taxa polo estacionamento de vehículos de tracción mecánica nas vías públicas municipais. Artigo 13.–Anulación de aviso de denuncia. a) Anulación por exceso de horario No caso de exceder o tempo de estacionamento permitido no título habilitante, sempre que non sexa maior de trinta minutos, o usuario poderá anular a tramitación da denuncia mediante a obtención dun segundo ticket especial de “exceso” no que constará a hora da súa expedición. Este ticket post-pagado, xunto co primeiro e co aviso de denuncia, serán introducidos no parquímetro, ou entregado a un dos controladores do servizo público, para a posterior anulación do aviso de denuncia. b) Ticket especial de anulación. No caso de ser denunciado por non ter ticket ou este non ser válido, poderá anularse o aviso de denuncia no mesmo día da comisión da infracción ca obtención de un ticket especial de anulación, sempre que non exceda de 60 minutos contando dende a hora que figura no aviso de denuncia, o cal deberá introducir xunto co aviso de denuncia no parquímetro, ou entregalo ós controladores do servizo. A cantidade a aboar por calquera destes dous conceptos será a aprobada polo órgano competente incluída na ordenanza 3.17 denominada taxa polo estacionamento de vehículos de tracción mecánica nas vías públicas municipais. O abono da citada cantidade non supón que o vehículo denunciado poida continuar estacionado na rúa. En caso de nova denuncia, esta non poderá reiterarse hasta transcorrido, como mínimo, o tempo máximo de estacionamento establecido para cada zona e sector, dende a formulación da anterior, e sempre que persista a infracción. Artigo 14.–Control do estacionamento. O control dentro do ámbito territorial de aplicación do sistema de regulación do aparcamento está encomendada os controladores ORA, sen menoscabo das funcións de ordenación, control e vixilancia do tráfico que corresponden os axentes da Policía Local, de conformidade co texto refundido da Lei sobre tráfico, circulación de vehículos a motor e seguridade viaria, aprobado polo Real decreto lexislativo 339/1990, do 2 de marzo. Os controladores das zonas de estacionamento regulado (ORA) estarán obrigados a denunciar as infraccións referidas a normativa específica que regula ditas zonas. As denuncias formuladas por este persoal se tramitarán como denuncias voluntarias conforme os requisitos e procedementos previstos no texto articulado da Lei sobre tráfico, circulación de vehículos e seguridade viaria e no Regulamento do procedemento sancionador en materia de tráfico. Na tramitación das mencionadas denuncias voluntarias identificarase ao controlador polo código do mesmo e como domicilio constará o da empresa adxudicataria. CAPÍTULO IV.–DISPOSICIÓNS COMÚNS DE RÉXIMES EXCEPCIONAIS Artigo 15.–Réximes excepcionais. Considéranse réximes excepcionais aqueles que se rexen por normas diferentes ao réxime xeral. Son de aplicación a estes réximes excepcionais as disposicións comúns do capítulo III. Considéranse tres tipos diferentes de réximes excepcionais: – Réxime de residentes. – Réxime de vehículos de persoas con discapacidade. – Réximes específicos. O titular do distintivo de aparcamento non poderá efectuar reclamación algunha nos casos nos que, por estar completamente ocupado o estacionamento da súa zona e sector, deba dirixirse a outro lugar a estacionar. Artigo 16.–Distintivos de aparcamentos. a) Os vehículos adscritos a algún dos réximes excepcionais deberán levar colocado o distintivo de aparcamento no seu interior, de forma que sexa facilmente visible dende o exterior. b) Os distintos modelos de distintivos de aparcamento son: – Distintivo de aparcamento de residente por razón de domicilio (R). – Distintivo de aparcamento de residente por razón de municipio (L). – Distintivo de aparcamento de vehículo de persoas con discapacidade (M). – Distintivo de aparcamento de réximes específicos (E). c) Os distintivos de aparcamento conterán os seguintes datos: – O período de vixencia. – A matrícula do vehículo autorizado, e no seu defecto, determinados díxitos. – Limitación horaria, no seu caso. – Limitación zonal, no seu caso. Artigo 17.–Vixencia dos distintivos de aparcamento. Os distintivos de aparcamento teñen, como norma xeral, un período de vixencia bianual. Artigo 18.–Solicitude dos distintivos de aparcamento. O interesado deberá de solicitar a renovación do distintivo de aparcamento, para o vehículo bianualmente, agás para os vehículos de persoas con discapacidade que renovaranse cada cinco anos, sen perxuizo dos cambios que poideran producirse na valoración da discapacidade que conlevará a pérdida da súa vixencia. A solicitude de renovación presentarase no Rexistro Xeral do Concello, nos rexistros auxiliares ou polo procedemento telemático que no seu día se habilite. Artigo 19.–Comprobación dos requisitos.1. O Concello de Santiago de Compostela poderá comprobar de oficio, en calqueira momento, ou requirir ao interesado que acredite, calquera dos requisitos esixidos para a obtención do distintivo de aparcamento.2. Ademais da documentación a que se refire esta ordenanza e as comprobacións, que no seu caso, se realizará o Concello de Santiago de Compostela poderá exixir ao interesado que aporte cantos documentos considere necesarios para acreditar calquera extremo que non aparecera debidamente xustificado, ou comprobar a vixencia dos documentos presentados inicialmente. Artigo 20.–Uso indebido do distintivo de aparcamento. O uso indebido do distintivo de aparcamento, faculta ao Excmo. Concello de Santiago de Compostela a retirada do mesmo, e a denegar a renovación por un período máximo de tres anos, sen prexuízo das sancións que, no seu caso, puideran imporse, de conformidade co preceptuado no capítulo referido as infraccións e sancións. Artigo 21.–Modificación dos requisitos.1. Os titulares de distintivos de aparcamento están obrigados a comunicar ao Excmo. Concello de Santiago de Compostela, no prazo de quince días, calquera modificación habida con respecto a titularidade dos vehículos, residencia do propietario e demais datos e circunstancias tidas en conta na concesión dos referidos distintivos. Tamén deberán de proceder á devolución de dito distintivo.2. De non comunicarse as modificacións habidas, o Concello de Santiago de Compostela, poderá denegar a renovación durante un período máximo ata tres anos, sen prexuízo das sancións que, no seu caso, ponderan imporse.3. O interesado poderá solicitar un novo distintivo de aparcamento, para o cal, deberá, ademais de cumprir os requisitos e entregar o distintivo antigo. Artigo 22.–Extravío do distintivo de aparcamento. O titular dun distintivo de aparcamento é responsable do mesmo e do seu correcto uso. En caso de extravío poderá obter un duplicado, previo abono de 5,00 €. O documento duplicado identificarase como tal. CAPÍTULO V.–RÉXIME EXCEPCIONAL DE RESIDENTES Artigo 23.–Definición.1.–Terán a condición de residentes ós efectos da concesión do título distintivo de residente: a) Os veciños/as residentes, sempre que consten domiciliados neste concello, segundo o padrón municipal de habitantes e que abone no mesmo o imposto sobre vehículos de tracción mecánica (agás no suposto de vehículos en réxime de renting). b) Os titulares de actividades mercantís e profesionais que teñan o seu local de negocio ou traballo na área afectada pola zona de regulación de aparcamento de residentes, e que figuren inscritos como tales no padrón correspondente do IAE. En caso de tratarse de persoas xurídicas con titularidade de dous o máis vehículo, somentes poderá obter un máximo de dous distintivos de residente.2. Estáblecense tres tipos de residentes en función do modo de tenencia do vehículo: a) Residente con vehículo en propiedade. b) Residente con vehículo en réxime de arrendamiento financiero (leasing ou renting). c) Residente usuario de vehículo de empresa, coa que mantén relación laboral contractual. Artigo 24.–Requisitos para a obtención de distintivo de residentes con vehículo en propiedade. Poderán obter o distintivo de aparcamento de residentes para un vehículo concreto, toda aquela persoa física, propietaria dun vehículo turismo, triciclo ou cadriciclo cabinado que, de forma conxunta e inescusable, reúna os seguintes requisitos: a) Que o vehículo sexa propiedade da persoa física, residente habitual e efectivo en Santiago de Compostela, dado/a de alta no padrón municipal nalgún domicilio radicado dentro do ámbito territorial da zona para a que se solicita a tarxeta, para o suposto de residentes por razón de domicilio. Para o suposto de residentes por razón de municipio, de acordo co parágrafo anterior, o requisito será estar dado/a de alta no padrón municipal, nalgún domicilio radicado no término municipal. Considerarase ós efectos de aplicación desta ordenanza, propietario do vehículo quen así conste no permiso de circulación. b) Que o vehículo para o que se solicita o distintivo estea dado de alta no padrón do imposto de vehículos de tracción mecánica do Concello de Santiago de Compostela, e ao corrente no pago do referido imposto, e que o domicilio no que se paga o imposto coincida cos establecidos nos apartados anteriores, agás o suposto do artigo 27. c) Que o solicitante e o vehículo para o que se interesa o distintivo non teña pendentes sancións por infracción a normativa de tráfico ou a presente ordenanza, impostas por resolución firme en vía administrativa polo órgano competente do Excmo. Concello de Santiago. d) Que se trate dun vehículo turismo, triciclo ou cadriciclo cabinado, comprobarase a ficha técnica do vehículo e a clasificación do mesmo. e) Que o solicitante non sexa titular dunha praza de aparcamento en réxime de concesión nos parkings municipais, sen prexuízo de poder aplicarse o disposto no artigo 29 b). Artigo 25.–Documentación para a obtención do distintivo de aparcamento de residente. Para obter o distintivo de aparcamento para residente, por primeira vez e conforme a esta ordenanza, o interesado/ ou o seu representante deberá presentar no Rexistro Xeral do Concello, a seguinte documentación: a) Solicitude en impreso oficial presentada no Rexistro Xeral do Concello ou polo procedemento telemático que no seu día se habilite. b) Fotocopia do D. N. I. ou, para estranxeiros tarxeta de residencia, pasaporte ou documento análogo con validez recoñecida que acredite a personalidade do solicitante. No suposto de actuar por representación deberá acreditarse a mesma, aportando fotocopia de identificación do representante e autorización asinada polo representado. c) Permiso de circulación no que o solicitante figure como titular do vehículo e que o seu uso é particular (agás no suposto de vehículo en renting) d) Fotocopia do último recibo pagado do seguro. e) Declaración xurada de non ser titular dunha praza de aparcamento en réxime de concesión nos parkings municipais, exceptuando o previsto no artigo 29 b). Dos documentos sinalados nos apartados b), c), e d) acompañarase fotocopia, exhibíndose o seu orixinal, para o seu cotexo. Os resgardos orixinais en vigor que conteñan os datos esixidos, admítense en lugar dos documentos orixinais se estes non foron aínda emitidos. En todo caso, o domicilio que conste en tódolos documentos deberá coincidir co do empadroamento, excepto no D. N. I. e no recibo do seguro. O domicilio de empadroamento do solicitante, así como o abono do último recibo do imposto de vehículos de tracción mecánica serán comprobados, de oficio, pola Administración. Artigo 26.–Documentación a presentar para a obtención do distintivo de residente con vehículo en réxime de arrendamento financeiro (leasing ou renting). Para obter o distintivo de aparcamento para residente con vehículo en réxime de arrendamento financeiro, por primeira vez e conforme a esta ordenanza, o interesado/a deberá presentar, ademais da requirida no artigo anterior o contrato de leasing ou renting. Dos documentos sinalados nos apartados b), c), e d) do artigo 25, así como do contrato de leasing ou renting acompañarase fotocopia, exhibíndose o seu orixinal, para o seu cotexo. Os resgardos orixinais en vigor que conteñan os datos esixidos, admítense en lugar dos documentos orixinais se estes non foron aínda emitidos. En todo caso, o domicilio que conste en todos os documentos deberá coincidir co do empadroamento, excepto o do D. N. I. O domicilio de empadroamento do solicitante, así como o abono do último recibo do imposto de vehículos de tracción mecánica serán comprobados, de oficio, pola Administración. Artigo 27.–Documentación a presentar para a obtención do distintivo de residente con vehículo de empresa.1.–No caso de que unha persoa física dispoña dun vehículo cedido pola súa empresa, tanto se é propiedade desta como se o ten adquirido mediante a subscrición dun contrato de arrendamento financeiro (renting ou leasing), poderá solicitar o distintivo de aparcamento para residente e para elo terá que presentar a seguinte documentación: a) os mesmos que se recollen no artigo 25, agás o previsto no apartado c) en que non é necesario acreditar que o solicitante é o propietario do vehículo e que o servizo ao que se destina é particular). b) autorización da empresa para facer uso do referido vehículo de maneira única e exclusiva, e fóra do horario de traballo.2.–Ademáis da documentación anterior, para obter o distintivo de aparcamento para residente con vehículo en réxime de arrendamento financiero o interesado deberá presentar o contrato de leasing ou renting. Dos documentos sinalados nos apartados b), c) e d), do artigo 25, así como dos incluídos no apartado 1 e 2 deste artigo acompañarase fotocopia, exhibíndose o seu orixinal, para o seu cotexo. Os resgardos orixinais en vigor que conteñan os datos esixidos, admítense en lugar dos documentos orixinais se estes non foron aínda emitidos. En todo caso, o domicilio que conste en tódolos documentos deberá coincidir co do empadroamento, excepto o do D. N. I. O domicilio de empadroamento do solicitante, así como o abono do último recibo do imposto de vehículos de tracción mecánica serán comprobados, de oficio, pola Administración. Artigo 28.–Autorización de aparcamento.1. A autorización de aparcamento que deben de exhibir os residentes para acreditar a súa condición é o distintivo de aparcamento e, no caso que proceda, acompañado do ticket en vigor ou dispositivo electrónico autorizado.2. O distintivo de aparcamento de residente só é válido na zona expresamente autorizada. Artigo 29.–Números de distintivos de aparcamento de residente. a) Concederase un distintivo de aparcamento de residente por persoa e vehículo. b) Nembargantes, poderán concederse un segundo e ainda un tercer distintivo de aparcamento de residente para un mesmo domicilio ou a un mesmo titular, para un segundo ou terceiro vehículo, cando o condutor deste éste sexa o seu cónxuxe, parella de feito debidamente inscrita no rexistro ou descendente consanguíneo en liña recta en primeiro ou segundo grado do titular, sempre que estén empadroados no mesmo domicilio. Neste suposto, os interesados deberán presentar a seguinte documentación: a) Ademáis da contemplada no artigo 25. b) Focopia do libro ou libros de familia exhibíndose o seu orixinal, para o seu cotexo. c) Certificado de inscripción no rexistro de parellas de feito. En todo o caso, o número de distintivos de aparcamento de residente por razón de domicilio, non excederá de tres. Artigo 30.–Aparcamento en concesión. Non se concederá distintivo de aparcamento para residentes para aqueles vehículos que teñan asignada a praza de aparcamento de residentes municipal en réxime de concesión; agás o suposto contemplado no artigo 29. b CAPÍTULO VI.–EXENCIÓNS Artigo 31.–Exencións. As prescricións contidas na presente ordenanza non serán de aplicación aos seguintes vehículos: 1. Motos e ciclomotores de dúas rodas e bicicletas nas prazas específicas debidamente sinalizadas, pois non están autorizadas a estacionar en zona ORA fóra das prazas reservadas para eles.2. Vehículos de auto-taxi cando o condutor este presente realizando un servizo.3. Vehículos destinados a asistencia sanitaria que pertenzan á Seguridade Social, Cruz Vermella ou Protección Civil, así como as ambulancias cando se encontren na prestación dun servizo.4. Vehículos oficiais dos corpos de seguridade, exteriormente identificados, cando se encontren prestando un servizo.5. Vehículos oficiais de bombeiros exteriormente identificados, cando se encontren prestando un servizo. Artigo 32.–Exención da propiedade do vehículo.1.–No caso de que o vehículo turismo sexa o único que conste na vivenda e o seu condutor non sexa propietario do mesmo, concederase distintivo de residentes se cumpre os seguintes requisitos: a) Comprobarase, de oficio, o empadroamento no Concello de Santiago de Compostela b) O dono do vehículo é persoa con discapacidade e non posúe permiso de conducir c) Si existe un parentesco de consanguinidade en liña recta en primeiro grado entre ambos (pais ou fillos); si o condutor é titor legal do propietario do vehículo ou si se trata de cónxuxe ou parella de feito, acreditándoo cun certificado do rexistro.2.–A solicitude será realizada polo condutor do vehículo e presentará como documentación adicional a do artigo 25 e os seguintes documentos: a) Libro de familia ou certificado extendido polo rexistro de parellas de feito b) Certificado de minusvalía do propietario do vehículo c) Se o solicitante e a persoa con discapacidade non tiveran ningún dos vínculos aos que se refire o presente artigo, o primeiro deberá presentar certificado médico que acredite a necesidade de axuda permanente, así como o contrato de traballo que une a ambos. Dos documentos sinalados nos apartados a) e b) do parágrafo anterior, acompañarase fotocopia, exhibíndose o seu orixinal, para o seu cotexo, do apartado c) exhibirase o orixinal CAPÍTULO VII.–RÉXIME ESPECÍFICO Artigo 33.–Réxime específico de vehículos comerciais e industriais. Cando razóns de conveniencia ou oportunidade o aconsellen, poderá permitirse o estacionamento de vehículos comerciais e industriais nas prazas de residentes, de 9.00 a 20.00 horas, ainda que nin o titular domesmo nin o propio vehículo se atopen domiciliados neste concello, previo pago da tarifa que o efecto se estableza na correspondente ordenanza fiscal e exhibición do correspondente distintivo específico. Artigo 34.–Requisitos para a obtención do distintivo de réxime específico para vehículos industriais e comerciais. Poderán obter o distintivo de aparcamento de réxime específico para vehículos industriais ou comerciais, os empresarios e autónomos para os vehículos da empresa ou actividade comercial tanto se son propiedade destas como se ten adquirido mediante a subscrición dun contrato de arrendamento financeiro (renting ou leasing), debendo acreditar o cumprimento dos seguintes requisitos: a) Que o solicitante non sexa residente neste concello xa que, doutro xeito pode acollerse algún dos réximenes excepcionais previstos nesta ordenanza. b) Xustificación debidamente acreditada da necesidade de estacionamento nestas zonas de residentes para efectúar a súa actividade comercial, industrial ou mercantil. c) Que o solicitante e o vehículo para o que se interesa o distintivo non teña pendentes sancións por infracción á normativa de tráfico. d) Que se trate dun vehículo turismo, triciclo ou cadriciclo cabinado, comprobarase a ficha técnica do vehículo e a clasificación do mesmo. Se aplicarán a estes distintivos as determinacións contidas nos artigos 17 a 22, ámbolos dous inclusive, desta ordenanza, en canto á vixencia, solicitude, comprobación dos requisitos, uso indebido, modificación de requisitos e extravío dos distintivos. Artigo 35.–Documentación a aportar para obter o distintivo de réxime específico. Para obter o distintivo de aparcamento para residente, por primeira vez e conforme a esta ordenanza, o interesado/ ou o seu representante deberá presentar no Rexistro Xeral do Concello, a seguinte documentación: a) Solicitude en impreso oficial presentada no Rexistro Xeral do Concello ou polo procedemento telemático que no seu día se habilite, acompañada dunha memoria explicativa na que se xustifique debidamente a necesidade de estacionamento nestas zonas de residentes para efectúar a súa actividade comercial, industrial ou mercantil. b) Fotocopia do D. N. I. ou, para estranxeiros tarxeta de residencia, pasaporte ou documento análogo con validez recoñecida que acredite a personalidade do solicitante. No suposto de actuar por representación deberá acreditarse a mesma, aportando fotocopia de identificación do representante e autorización asinada polo representado. c) Certificado de estar dado de alta no padrón municipal de habitantes doutro concello. d) Acreditación de ser o solicitante o titular da empresa, actividade comercial ou autónomo. Para elo, presentarase a declaración censal de alta no censo de obrigados tributarios e declaración de alta na Seguridade Social. e) Permiso de circulación no que conste o domicilio do vehículo. f) Fotocopia do último recibo pagado do seguro. Dos documentos sinalados nos apartados b), c), d) e e) acompañarase fotocopia, exhibíndose o seu orixinal, para o seu cotexo. Os resgardos orixinais en vigor que conteñan os datos esixidos, admítense en lugar dos documentos orixinais se estes non foron aínda emitidos. CAPÍTULO VIII.–RÉXIME DE ÁREAS RESERVADAS Artigo 36.–Áreas reservadas ou reservas.1. Son áreas reservadas ou reservas as zonas e prazas de estacionamento cuxo uso está reservado de maneira exclusiva a certos vehículos o persoas habilitados coa preceptiva autorización ou permiso.2. As reservas ocupan un espazo físico na calzada, e o seu uso exclusivo pode ser permanente, ou estar limitado a certas horas e/o días, e incluso pode indicarse o tempo máximo de estacionamento (reservas temporais). 3. Son áreas reservadas: a) Reservas para persoas con mobilidade reducida b) Áreas de carga e descarga c) Paradas de autobús e taxi d) Reservas para ambulancias e) Reservas por obras e estadas f) Reservas por motos ou bicicletas g) Reservas para centros oficiais e consulados Artigo 37.–Áreas reservadas baixo regulación.1.–As áreas reservadas atópanse en toda a cidade, fóra e dentro das zonas de estacionamento regulado. a) Aquelas reservas situadas dentro da área de sistema de estacionamento regulado considéranse fóra da regulación desta ordenanza durante o horario en que estea vixente a reserva. b) Fóra de dito horario, e dentro do intervalo de tempo regulado, as prazas de aparcamento de reserva poderán estar incluídas dentro da zona e sector en que se encontren situadas e sometidas as normas da presente ordenanza. c) Aos efectos de control do correcto uso das reservas por parte dos vehículos e persoas autorizadas, terán tal consideración en esta ordenanza as áreas reservadas para persoas con discapacidade, paradas de autobús e taxi e reservas para ambulancias existentes nas zonas reguladas dentro desta ordenanza. d) Nos casos en que sexa necesaria a preceptiva autorización de aparcamento, nas áreas reservadas este será o correspondente permiso de estacionamento. Artigo 38.–Reservas para persoas con mobilidade redu,5da. a) As reservas para persoas con mobilidade reducida serán as que se encontren perfectamente sinalizadas na vía pública, e de uso exclusivo deste colectivo, sempre e cando se expoña en lugar visible do vehículo o permiso de estacionamento que se sinala no apartado b). b) O permiso de estacionamento o constitúe a “tarxeta de estacionamento para persoas con mobiliade reducida”, que faculta ao seu titular sexa ou non o conductor do vehículo para utilizar, en exclusiva, as zonas de estacionamento reservadas a persoas con mobilidade reducida que, de conformidade coas recomendacións do Consello da Unión Europea, do 4 de xuño de 1998, se adaptará ó modelo que recolle o anexo III do Decreto 35/2000, do 28 de xaneiro, polo que se aproba o Regulamento de desenvolvemento e execución da Lei de accesibilidade e supresión de barreiras arquitectónicas da comunidade autónoma de Galicia. Esta tarxeta poderá ser utilizada en tódolos Estados membros da Unión Europea nos termos nos que os respectivos concellos comunitarios teñan establecido en materia de ordenación e circulación de vehículos. c) Estas reservas son de carácter permanente, non estando sometidas a limitación horaria. d) O uso destas reservas non se encontra sometido a tarifa. Artigo 39.–Requisitos para a obtención da tarxeta de estacionamento para persoas con mobiliade reducida, documentación a aportar e condicións do seu uso. Serán titulares do dereito a obter a tarxeta de estacionamento as persoas con mobilidade reducida, aquelas que sendo residentes neste concello e estando afectadas por unha deficiencia psiquica ou física grave, teñan obtido o certificado de minusvalía expedido polo equipo de valoración e orientación de discapacidades da Consellería de Traballo e Benestar da Xunta de Galicia, que acredite a súa mobilidade reducida. Para a obtención da tarxeta por primeira vez, o intereado/a ou o seu representante deberá presentar no Rexistro Xeral do Concello ou polo procedemento telemático que ó efecto se habilite, a seguinte documentación: a) Solicitude en impreso oficial. b) Fotocopia do D. N. I. ou, para estranxeiros tarxeta de residencia, pasaporte ou documento análogo con validez recoñecida que acredite a personalidade do solicitante. c) No suposto de actuar por representación deberá acreditarse a mesma, aportando fotocopia de identificación do representante e autorización asinada polo representado. d) Dúas fotografías orixinais tamaño carnet. e) Fotocopia do permiso de circulación do vehículo que o discapacitado utiliza habitualmente. f) Fotocopia do certificado de minusvalía expedido polo equipo de valoración e orientación de discapacidades da Consellería de Traballo e Benestar da Xunta de Galicia. g) Fotocopia do dictame-proposta emitido polo persoal facultativo do equipo de valoración e orientación de minusvalías (EVO). As condicións de uso desta tarxeta, serán as seguintes: – A tarxeta somentes poderá ser utilizada pola persoa titular cando conduza o vehículo ou sexa transportada por él. – Deberá colocarse no parabrisas dianteiro, de xeito que o seu anverso sexa lexible dende o exterior do vehículo e deberá permitirse o seu exame pola autoridade competente cando ésta así o requira. – A tarxeta será válida para estacionar nos lugares sinalados ó efecto e ainda nos lugar de estacionamento prohibido durante o tempo indispensable, agás nos seguintes supostos: Zonas peonís, andés, beirarrúas e pasos de peóns. En prohibición de parada. En lugares que obstruian pasaxes ou saídas de emerxencia. Espacios que reduzan carrís de circulación (dobre fila). Artigo 40.–Parada de bus e taxi. a) As reservas habilitadas como paradas de bus e taxi serán as que se encontren convenientemente sinalizadas na vía pública, e para uso exclusivo de autobuses e taxis destinados ao servizo público de transporte de pasaxeiros. b) Estas reservas son de horario permanente, no estando sometidas a limitación horaria. c) O uso destas reservas non se encontra sometido a tarifa. Artigo 41.–Reservas para ambulancias. a) As reservas habilitadas para ambulancias serán as que se encontren convenientemente sinalizadas na vía pública, e para uso exclusivo de ambulancias destinadas ao servizo público de transporte de enfermos. b) Estas reservas son de horario permanente, non estando sometidas a limitación horaria, salvo que así se prevea expresamente. c) O uso destas reservas non se encontra sometido a tarifa, cando o Centro ao que presten servizo sexa de titularidade pública. CAPÍTULO VIII.–ACTIVIDADES DIFERENCIADAS Artigo 42.–Actividades diferenciadas. Denomínanse actividades diferenciadas os servizos prestados por aqueles vehículos que non están suxeitos a esta ordenanza (limitación temporal e espacial de estacionamento, e pago do mesmo), salvo sinalización específica ou norma en contrario, e sempre que estean prestando o seu servizo. Son, por tanto, actividades diferenciadas: a) Vehículos oficiais das forzas e corpos de seguridade: están exentos das disposicións desta ordenanza os vehículos oficiais dos corpos de seguridade que estean exteriormente identificados, cando se encontren prestando servizo. b) Taxis: están exentos das disposicións desta ordenanza os vehículos auto-taxi, cando o condutor se encontre presente e prestando o seu servizo. c) Ambulancias: están exentos das disposicións da presente ordenanza as ambulancias que pertenzan a institucións sanitarias cando estean prestando servizo. Os referidos vehículos deberán estar convenientemente identificados no seu exterior, e o condutor deberá de estar presente. d) Vehículos oficiais de bombeiros: están exentos das disposicións desta ordenanza os vehículos oficiais de Bombeiros que estean exteriormente identificados e se encontren prestando o seu servizo. CAPÍTULO IX.–DISPOSICIÓNS COMÚNS Artigo 43.–Disposicións comúns.1.–O Concello de Santiago poderá efectuar de oficio, cantas comprobacións estime oportunas antes de emitir as tarxetas contempladas na presente ordenanza, o obxecto de verificar o cumprimento das condicións e requisitos esixidos nesta.2.–Ademais da documentación a que se refire esta ordenanza e as comprobacións que, no seu caso se fagan, o Concello de Santiago poderá esixir o interesado que aporte cantos documentos considere necesarios para acreditar calquera extremo que non apareza debidamente xustificado.3.–O uso indebido e reiterado da tarxeta ou distintivo (vehículo non autorizado, fóra de zona ou horario.) faculta ao Concello de Santiago de Compostela á retirada da mesma e a denegar a renovación durante un período de tempo máximo de ata tres anos, ademais das sancións que, no seu caso, puideran impoñerse.4.–Todos os titulares das tarxetas ou distintivos outorgados polo Concello, se obrigan a comunicar Concello de Santiago, no prazo de quince días, calquera modificación que atinxe á titularidade dos vehículos, residencia do propietario e demais datos e circunstancias tidas en conta na concesión daquelas. Se non o fixera, o Concello de Santiago estará facultado para retirar a tarxeta e denegar a renovación durante un período máximo de ata tres anos, ademais das sancións que, no seu caso, puidesen impoñerse. Artigo 44.–Outras zonas reservadas ou ocupadas. Nas zonas ORA poderán establecerse reservas de espazo para actividades e usuarios determinados (minusválidos, taxis, paradas de bus, carga e descarga, etc.) Os espazos reservados e debidamente sinalizados para carga e descarga, dentro dos sectores de estacionamento regulado, fóra do horario reservado para a mesma, poderán formar parte do estacionamento regulado, cando así se estableza por acordo da Xunta de Goberno Local. Dentro da zona ORA as sinais de carga e descarga incorporarán unha placa coa información de horario de funcionamento. A ocupación de zonas reservadas para o estacionamento de vehículos nas vías públicas que integran a zona ORA, por motivo distinto do estacionamento de vehículos, conlevará o pago dunha tarifa regulada na Taxa número 3.17 aprobada polo órgano competente. As zonas reservadas para estacionamento regulado de vehículos, poderán ser de uso exclusivo de residentes por razón de domicilio, fóra do horario establecido no artigo 11, cando así o acorde a Xunta de Goberno Local. CAPÍTULO XI.–INFRACCIÓNS E SANCIÓNS Artigo 45.–Disposicións xerais.1.–O incumprimento de calquera dos artigos da presente ordenanza, así como das disposicións que, no seu desenvolvemento, se diten pola órgano competente, terán a consideración de infracción as normas de ordenación do tráfico e circulación, conforme a normativa de procedemento administrativo vixente; en virtude do establecido no Real decreto lexislativo 339/1990, do 2 de marzo, texto articulado da Lei sobre tráfico, circulación de vehículos a motor e seguridade viaria (en concreto nos artigos 38.4 e 39.2. b), ou normativa que o substitúa, o seu regulamento de desenvolvemento e demais disposicións legais concordantes.2.–As infraccións traerán consigo a imposición de sancións mediante o procedemento legalmente establecido, no Regulamento do procedemento sancionador en materia de tráfico, circulación de vehículos a motor e seguridade viaria (Real decreto 320/1994, do 25 de febreiro) ou que legal ou regulamentariamente o substitúa, o alcalde ostenta a competencia para a imposición das correspondentes sancións en atención ao establecido no artigo 68.4 do RD lexislativo 339/1990, do 2 de marzo.3.–As denuncias debidas a infracción desta ordenanza serán efectuadas polos controladores do servizo no exercicio das súas funcións ou funcionarios competentes ó efecto.4.–No non previsto na presente ordenanza estarase o disposto no Real decreto lexislativo 339/1990, do 2 de marzo, articulado da Lei sobre tráfico, circulación de vehículos a motor e seguridade viaria, e demais normativa que en desenvolvemento da anterior se dite. Artigo 46.–Infraccións.1.–Considerarase infracción o incumprimento de calquera das determinacións desta ordenanza.2.–As infraccións tipifícanse en leves, graves e moi graves.3.–Serán infraccións leves as especificadas a continuación, sempre que non fora aboado o ticket por exceso de tempo non contratado ou post-pago. a) Estacionar sen o correspondente título habilitante, dispositivo electrónico autorizado ou distintivo de aparcamento ou non telo visible. b) Estacionar tendo rebasado o tempo disposto no título habilitante (ticket), polo menos dúas horas nunca praza de aparcamento incluída na zona regulada. c) Volver a estacionar na mesma zona por menos de dúas horas, unha vez finalizado o período de estacionamento e sen que transcorrera o prazo de dúas horas.4.–Son infraccións graves as que a continuación se sinalan: a) Estacionar nunha praza de aparcamento reservada para discapacitados sen ser usuario autorizado. b) Estacionar por más de dúas horas sen dispoñer da autorización de aparcamento nunha praza de aparcamento incluída na zona regulada. c) Estacionar tendo rebasado o tempo disposto no título habilitante (ticket), por mas de dúas horas nunca praza de aparcamento incluída na zona regulada. d) Volver a estacionar na mesma zona por más de dúas horas, finalizado o período de estacionamento e sen que transcorrerá o prazo de dúas horas. e) Non comunicar o Concello de Santiago, dentro do prazo de quince días, o cese ou perda de algunha das condicións que determinaron a concesión da tarxeta ou distintivo. f) Estacionar nunha parada de autobús, taxi, ou reserva de ambulancias, sen estar autorizado. g) Non utilizar debidamente calquera das tarxetas contempladas na presente ordenanza (utilización por vehículo non autorizado, fóra da zona, fóra do horario, etc.) 5.–Infraccións moi graves: a) Utilizar a tarxeta de residente, unha vez transferida a propiedade do vehículo ao que estaba adscrita. b) Utilizar un ticket, tarxeta ou distintivo de estacionamento manipulado ou falsificado. c) Reiterado incumprimento das normas establecidas na presente ordenanza. d) Utilizar unha autorización de aparcamento manipulados, non válido o falsificado ou calquera outro uso fraudulento das tarxetas de aparcamento. Artigo 47.–Sancións.1.–As infraccións tipificadas nesta ordenanza serán sancionadas con multa, nas cantidades que se sinalan no apartado 2, 3 e 4 deste artigo. Imporase, ademais, a sanción de retirada da tarxeta de que se trate, se a infracción cometida fora algunha das tipificadas como moi graves no artigo 43, así como as conductas descritas nos artigos 18, 19 e 40.3 non podendo o titular da tarxeta obter outra, da clase que sexa, durante un período máximo de ata tres anos. A duración deste período fixarase en función da existencia de intencionalidade ou reiteración, da natureza dos prexuízos causados ou da reincidencia, por comisión no termo dun ano de máis de unha infracción da mesma natureza, cando así fora declarado por resolución firme.2.–As infraccións leves sancionaranse con multa de ata 100 euros.3.–As infraccións graves sancionáranse con multa de 200 euros 4.–As infraccións moi graves sancionaranse con multa de 500 euros. Artigo 48.–Inmobilización e retirada do vehículo.1.–Procederase a inmobilización e retirada do vehículo da vía pública e o seu depósito no lugar que designe a autoridade competente, nos casos contemplados no Real decreto lexislativo 339/1990, do 2 de marzo, texto articulado da Lei sobre tráfico circulación de vehículos a motor e seguridade viaria e na Ordenanza xeral de circulación vixente.2.–A prestación do servizo de retirada de vehículos da vía pública, así como a estancia do mesmo nos depósitos municipais, pasarán a percibir as taxas previstas na ordenanza fiscal correspondente, que serán satisfeitas antes da devolución do vehículo, e sen prexuízo das sancións que, no seu caso, pudieran impoñerse. DISPOSICIÓNS ADICIONAIS PRIMEIRA A Xunta de Goberno Local, previos os informes dos técnicos competentes e a proposta do concelleiro delegado de Tráfico e Movilidade, poderá: a) Modificar, ben para unha zona concreta ante circunstancias especiais que así o xustifiquen, ou ben para todalas zonas delimitadas de aparcamento ORA no seu consunto, o horario, a delimitación das zonas, así como as vías e prazas situadas nos distintos sectores de estacionamento limitado. b) Deixar en suspenso, na súa totalidade ou non do seu ámbito territorial, a apliación da presente ordenanza durante os periodos ou días necesarios, por causas relacionadas ca conxestión do tráfico e os estacionamentos, ou outras circunstancias de interese público. c) Suprimir ou crear as prazas de estacionamento do sistema ORA para a mellor acomodación do viario os usos e tránsitos rodados e peonís execución de obras en dominio público, traslado de contenedores de residuos, etc). d) Outorgar o distintivo de residentes, ainda cando non se reúnan tódalas condicións sinaladas no artigo 23, cando concurran razóns de interese público ou social, debidamente xustificados. As condicións da autorización se recollerán no título. e) Modificar prorrogando ou reducindo, o prazo de vixencia das tarxetas ou distintivos ós que se refire a presente ordenanza, cando concurran razóns de urxencia ou outras de interese público. SEGUNDA O ámbito territorial de aplicación da presente ordenanza esténdese as zonas e sectores en que actualmente está vixente, sen prexuízo de ulteriores ampliacións reduccións ou modificacións que puideran operarse en dito ámbito. TERCEIRA O réxime de residentes en zona azul, previsto na Ordenanza xeral de circulación e uso da vía pública, seguirá vixente, unicamente, para as persoas que teñan concedido o distintivo de aparcamento, con anterioridade a aprobación definitiva desta ordenanza e nas condicións establecidas no apartado 4 do artigo 59 da Ordenanza xeral de circulación e uso da vía pública. CUARTA Terase en conta en futuros proxectos, construción e xestión de parkings, así como nas prórrogas ou rescates de concesións xa existentes, bonificacións nas condicións e porcentaxes que se fixen nos pregos de condicións, coma política de priorización do seu uso por parte dos residentes. DISPOSICION FINAL PRIMEIRA No non previsto na presente ordenanza, en canto lle sexa de aplicación, rexerá, con carácter supletorio, o texto refundido da Lei de tráfico, circulación de vehículos a motor e seguridade viaria, aprobado por Real decreto lexislativo 339/1990, do 2 de marzo, o Regulamento xeral de circulación, aprobado por Real decreto 1428/2003, do 21 de novembro, e outras disposicións de desenvolvemento. DISPOSICIÓN FINAL SEGUNDA De acordo co disposto no artigo 70.2 da Lei 7/1985, do 2 de abril, reguladora de bases de réxime local, LBRL, a presente ordenanza entrará en vigor no momento que sexa publicado o seu texto no Boletín Oficial da Provincia, e transcorrido o prazo de quince días, previsto no artigo 65 da Lei de bases de réxime local. DISPOSICIÓN DEROGATORIA Queda derrogado o título III da Ordenanza de circulación e uso da vía pública (arts.58 a 67) aprobada por acordo plenario do 6 de marzo de 1998. ANEXO I ZONA ORA. RÚAS RÉXIME XERAL TEMPO MÁXIMO ESTACIONAMENTO 120 MINUTOS A ROSA AVDA. DE VILAGARCÍA BERNARDO BARREIRO CARREIRA DO CONDE CONCEPCIÓN ARENAL CURROS ENRÍQUEZ DOMINGO FONTÁN DOUTOR TEIXEIRO EDUARDO PONDAL FERNANDO III O SANTO FREI ROSENDO SALVADO GARCÍA BLANCO GÓMEZ ULLA HÓRREO HOSPITALIÑO IRMÁNS REI ALVITE LAVERDE RUIZ LÓPEZ FERREIRO LOUREIROS MONTERO RÍOS NEIRA DE MOSQUERA PATIO DE MADRES CASTRÓN D’OURO PEREZ COSTANTÍ PITELOS PRAZA DAS PENAS PRAZA SAN CLEMENTE RAMÓN CABANILLAS RAMÓN PIÑEIRO RAPA DA FOLLA REPÚBLICA ARXENTINA REPÚBLICA DO SALVADOR RÚA NOVA DE ABAIXO RÚA DE SAN PEDRO SAN CLEMENTE SAN PEDRO DE MEZONZO SAN ROQUE SANTA CLARA SANTIAGO DE CHILE SANTIAGO DE GUAYAQUIL XENERAL PARDIÑAS XOAN CARLOS I ANEXO II ZONA ORA. RÚAS RÉXIME CURTA DURACIÓN TEMPO MÁXIMO ESTACIONAMENTO 60 MINUTOS PRAZA DE ALGALIA DE ABAIXO TRAVESÍA DA UNIVERSIDADE PRAZA ENTREPRACIÑAS PRAZA FONTE SECA PRAZA DA UNIVERSIDADE PRAZA MAZARELOS ARCO DE MAZARELOS VIRXE DA CERCA ANEXO III ZONA ORA. RÚAS RÉXIME LONGA DURACIÓN TEMPO MÁXIMO ESTACIONAMENTO 240 MINUTOS AVENIDA CORUÑA AVENIDA COMPOSTELA AVENIDA DAS BURGAS AVENIDA NOVOA SANTOS AVENIDA DAS CIENCIAS SEMINARIO ESTUDIOS GALEGOS AVENIDA DE VIGO AVENIDA DE LUIS LEGAZ LACAMBRA AVENIDA LOPE GÓMEZ DE MARZOA DOUTOR ÁNGEL J. ECHEVERRI ANEXO IV ZONAS RESIDENTES POR RAZÓN DE DOMICILIO EN ZONAS NON REGULADAS FONTE DO OURO PONTE DE ASÉN CARAMONIÑA SAN ROQUE PONTEPEDRIÑA VITE-GUADALUPE SAN PEDRO ALMÁCIGA ZONA DE ULTREIA SAR SAN LOURENZO PELAMIOS VISTA ALEGRE SANTA MARTA Santiago, a 9 de abril de 2012. O ALCALDE-PRESIDENTE Asdo.: Gerardo Conde Roa